《川上女》
元代·张玉孃

川上女，行踽踽。
翠发湿轻云，冰饥清溽暑。
霞裾琼佩动春风，兰操菽心常似缕。
欲恨征途轻薄儿，笑隔山花间妾期。
妾情节清澈川中水，朝暮风波无改时。

作者简介：松阳人，字若琼。号一贞居士。宋提举官张懋女。生有殊色，敏惠绝伦。嫁沈佺，未婚而佺卒。玉娘郁郁不乐，得疾卒，年二十八。文章酝藉，诗词尤得风人之体，时以班大家比之。有《兰雪集》。